# Službeni list C 66A/23.

| | ISSN 1977-1088 |
| --- | --- |
| Službeni list
  Europske unije | C 66A |
| | |
| Hrvatsko izdanje | Informacije i objave | Godište 66.23. veljače 2023. |

ISSN 1977-1088

Službeni list

Europske unije

C 66A

Hrvatsko izdanje

Informacije i objave

Godište 66.23. veljače 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Vijeće |
| 2023/C 66 A/01 | Oglas za slobodno radno mjesto CONS/AD/185/23 | 1 |

Sadržaj

Stranica

V.   Objave

ADMINISTRATIVNI POSTUPCI

Vijeće

2023/C 66 A/01

Oglas za slobodno radno mjesto CONS/AD/185/23

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Vijeće

| 23.2.2023 | HR | Službeni list Europske unije | CA 66/1 |
| --- | --- | --- | --- |

23.2.2023

HR

Službeni list Europske unije

CA 66/1

---

Oglas za slobodno radno mjesto CONS/AD/185/23

(2023/C 66 A/01)

OPĆE INFORMACIJE

| Odjel | Kabinet glavne tajnice |
| --- | --- |
| Mjesto rada | Bruxelles, zgrada Justus Lipsius |
| Naziv radnog mjesta | Direktor/direktorica |
| Funkcijska skupina i razred | AD 14 |
| Potrebno sigurnosno odobrenje | SECRET UE/EU SECRET |
| ROK ZA PODNOŠENJE PRIJAVA | 9. ožujka 2023. u 12 sati (podne) po briselskom vremenu |

Odjel

Kabinet glavne tajnice

Mjesto rada

Bruxelles, zgrada Justus Lipsius

Naziv radnog mjesta

Direktor/direktorica

Funkcijska skupina i razred

AD 14

Potrebno sigurnosno odobrenje

SECRET UE/EU SECRET

ROK ZA PODNOŠENJE PRIJAVA

9. ožujka 2023. u 12 sati (podne) po briselskom vremenu

O nama

Glavno tajništvo Vijeća (GTV) pomaže Europskom vijeću i Vijeću EU-a te njihovim pripremnim tijelima u svim područjima njihovih djelatnosti. Pruža savjete i potporu Europskom vijeću i Vijeću te njihovim predsjednicima i predsjednicama u svim područjima djelovanja, uključujući savjete o politikama i pravne savjete, koordinaciju s drugim institucijama, pripremu kompromisa, nadzor te pridržavanje svih praktičnih aspekata potrebnih za dobru pripremu i funkcioniranje Europskog vijeća i Vijeća.

Glavna tajnica na čelu je Glavnog tajništva Vijeća. Odgovorna je za cjelokupnu organizaciju GTV-a i za poduzimanje svih potrebnih mjera kako bi se osigurao neometan rad Glavnog tajništva. Nadgleda pružanje usluga koje GTV obavlja za predsjedništva Vijeća, njegova pripremna tijela i predsjednika Europskog vijeća. Odgovorna je i za administrativno upravljanje GTV-om kad je riječ o ljudskim resursima i financijskim sredstvima te je nadležna za sigurnost GTV-a.

Glavna tajnica prema potrebi sudjeluje na sastancima Vijeća. Njezina je uloga osigurati kontinuitet, napredak i usklađenost u radu Vijeća te savjetovati Vijeće i njegovo predsjedništvo. Glavna tajnica Vijeća ujedno je i glavna tajnica Europskog vijeća. Prisustvuje sastancima Europskog vijeća i poduzima sve mjere potrebne za organizaciju njegova rada.

Glavna tajnica predstavlja Vijeće na svojoj razini u odnosima s drugim institucijama i tijelima EU-a te može biti pozvana da predstavlja Vijeće pred Europskim parlamentom.

Kabinet podupire glavnu tajnicu pri izvršavanju njezinih dužnosti pomaganja Europskom vijeću i Vijeću, u upravljanju GTV-om i osiguravanju horizontalne koordinacije među glavnim upravama.

Kabinet glavne tajnice sastoji se od šefa Kabineta, dvaju članova (dužnosnici u funkcijskoj skupini AD) i triju asistenata.

Opis radnog mjesta

Radno mjesto šefa Kabineta glavne tajnice izrazito je zahtjevna pozicija u politički zanimljivu okružju.

Savjetovat ćete i podupirati glavnu tajnicu pri izvršavanju njezinih dužnosti, posebice pružanjem potpore predsjedniku Europskog vijeća i njegovu Kabinetu te suradnjom s predsjedništvom i drugim institucijama.

Podupirat ćete glavnu tajnicu pri upravljanju GTV-om i daljnjem razvoju GTV-a, među ostalim u njezinu svojstvu tijela za imenovanje i dužnosnika za ovjeravanje, te pri osiguravanju horizontalne koordinacije među glavnim upravama, posebice kad je riječ o sastancima glavnih direktora.

Bit ćete odgovorni za upravljanje uslugama koje su izravno povezane s glavnom tajnicom, a to su: unutarnja revizija, Ured za zaštitu podataka, Skupina za analizu i istraživanja, administrativno upravljanje Uredom koordinatora za borbu protiv terorizma i Uredom za digitalnu transformaciju.

Bit ćete odgovorni za cjelokupno upravljanje Kabinetom i njegovim resursima te njihovu koordinaciju.

Bit ćete član sljedećih tijela: Savjetodavnog upravnog odbora, Odbora za reviziju, Skupine za upravljanje kriznim situacijama i Upravljačkog odbora za planiranje kontinuiteta poslovanja.

Radno mjesto podrazumijeva netipično radno vrijeme. Vi i vaše osoblje moći ćete koristiti fleksibilne radne aranžmane GTV-a, uključujući povremeni rad na daljinu.

Koga tražimo

Tražimo dinamičnog i vrlo predanog rukovoditelja ili rukovoditeljicu s visokom razinom lojalnosti i diskrecije, znatnim iskustvom u oblikovanju politika EU-a i zakonodavnom postupku EU-a te opsežnim poznavanjem unutarnje strukture i funkcioniranja Vijeća i Europskog vijeća te institucijskih pitanja EU-a.

Imat ćete dobar politički uvid u trenutačne izazove EU-a te ih dobro razumjeti, kao i zahtjeve koje oni postavljaju pred GTV.

S obzirom na širok raspon pitanja koje je potrebno obuhvatiti, trebali biste imati visoku razinu organizacijske svijesti i interesa za organizacijski razvoj.

Zbog prirode dužnosti trebali biste ujedno biti otporni i fleksibilni te voljni raditi izvan uobičajenog radnog vremena kada je to potrebno.

Od svih rukovoditelja ili rukovoditeljica GTV-a očekuje se da savjetuju svoju hijerarhiju i dionike, upravljaju svojim osobljem i financijskim sredstvima te predstavljaju GTV. Ta očekivanja navedena su u profilu rukovodstva GTV-a s horizontalnim zaduženjima (1).

Osim toga, zaposlenik ili zaposlenica mora posjedovati:

| — | sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa, |
| --- | --- |

—

sposobnost strateškog razmišljanja i planiranja, predviđanja i utvrđivanja potencijalnih problema te predlaganja izvedivih rješenja i kompromisa,

| — | rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja, |
| --- | --- |

—

rukovoditeljske vještine i sposobnost promicanja snažnog timskog duha te usmjeravanja, motiviranja i osnaživanja osoblja u višekulturnom i raznolikom okružju, sa snažnim naglaskom na razvoju osoblja,

| — | smisao za diplomaciju, uz sposobnost procjene toga kada je potrebna fleksibilnost, a kada odlučnost te pridavanje pozornosti pojedinostima, a da se pritom iz vida ne izgubi šira slika, |
| --- | --- |

—

smisao za diplomaciju, uz sposobnost procjene toga kada je potrebna fleksibilnost, a kada odlučnost te pridavanje pozornosti pojedinostima, a da se pritom iz vida ne izgubi šira slika,

| — | sposobnost promicanja i održavanja dobrih radnih odnosa s nizom unutarnjih i vanjskih sugovornika, |
| --- | --- |

—

sposobnost promicanja i održavanja dobrih radnih odnosa s nizom unutarnjih i vanjskih sugovornika,

| — | sposobnost postizanja zajedničkih dogovora ili ciljeva pružanjem ciljanih savjeta dionicima te učinkovitim i konstruktivnim poticanjem rasprava, |
| --- | --- |

—

sposobnost postizanja zajedničkih dogovora ili ciljeva pružanjem ciljanih savjeta dionicima te učinkovitim i konstruktivnim poticanjem rasprava,

| — | sposobnost organiziranja cjelokupnog rada Kabineta kako bi se poštovali ključni rokovi te osiguralo pravednu raspodjelu radnog opterećenja među članovima tima te planiranje sukcesije, |
| --- | --- |

—

sposobnost organiziranja cjelokupnog rada Kabineta kako bi se poštovali ključni rokovi te osiguralo pravednu raspodjelu radnog opterećenja među članovima tima te planiranje sukcesije,

| — | sposobnost upravljanja promjenama i pružanja potpore osoblju tijekom promjena, |
| --- | --- |

—

sposobnost upravljanja promjenama i pružanja potpore osoblju tijekom promjena,

| — | izvrsne komunikacijske vještine, uključujući vještine međuljudske komunikacije. |
| --- | --- |

—

izvrsne komunikacijske vještine, uključujući vještine međuljudske komunikacije.

Budući da GTV ima politiku mobilnosti svojih rukovoditelja i rukovoditeljica, od kojih se očekuje da imaju raznovrsno iskustvo, kandidati i kandidatkinje trebali bi biti voljni i sposobni raditi u različitim područjima djelatnosti tijekom svoje karijere u GTV-u.

POLITIKA ZAPOŠLJAVANJA

Kandidati i kandidatkinje na dan predaje prijave moraju ispunjavati sljedeće uvjete:

| a) | Opći uvjeti







  — | državljani su jedne od država članica Europske unije; |
| --- | --- | --- |

a)

Opći uvjeti

—

državljani su jedne od država članica Europske unije;

| — | uživaju sva građanska prava; |
| --- | --- |

—

uživaju sva građanska prava;

| — | ispunili su sve zakonske obveze u pogledu vojne službe. |
| --- | --- |

—

ispunili su sve zakonske obveze u pogledu vojne službe.

| b) | Posebni uvjeti







  — | posjeduju sveučilišnu diplomu (2); |
| --- | --- | --- |

b)

Posebni uvjeti

—

posjeduju sveučilišnu diplomu (2);

| — | najmanje petnaest godina relevantnog stručnog iskustva, a od toga najmanje tri godine stvarnog izvršavanja rukovoditeljskih i organizacijskih odgovornosti. Tri godine provedene na radnome mjestu sa znatnim odgovornostima u pogledu koordinacije može se smatrati ekvivalentom traženom iskustvu u rukovodstvu; |
| --- | --- |

—

najmanje petnaest godina relevantnog stručnog iskustva, a od toga najmanje tri godine stvarnog izvršavanja rukovoditeljskih i organizacijskih odgovornosti. Tri godine provedene na radnome mjestu sa znatnim odgovornostima u pogledu koordinacije može se smatrati ekvivalentom traženom iskustvu u rukovodstvu;

| — | s obzirom na to da se u komunikaciji unutar GTV-a i komunikaciji s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću. |
| --- | --- |

—

s obzirom na to da se u komunikaciji unutar GTV-a i komunikaciji s drugim institucijama pretežno upotrebljavaju engleski i francuski jezik, jedan od tih dvaju jezika potrebno je poznavati izvrsno, a drugi dobro. Poznavanje drugih službenih jezika EU-a smatra se prednošću.

Napomena:

| (1) | Za ovo radno mjesto potrebna je sigurnosna provjera koja omogućuje pristup tajnim dokumentima (razina SECRET UE/EU SECRET). Kandidati i kandidatkinje koji se prijavljuju za ovo radno mjesto moraju biti spremni na sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupit će na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere bit će ponuđen privremeni ugovor dok ne pristignu rezultati postupka sigurnosne provjere. |
| --- | --- |

(1)

Za ovo radno mjesto potrebna je sigurnosna provjera koja omogućuje pristup tajnim dokumentima (razina SECRET UE/EU SECRET). Kandidati i kandidatkinje koji se prijavljuju za ovo radno mjesto moraju biti spremni na sigurnosnu provjeru u skladu s Odlukom Vijeća 2013/488/EU (3). Imenovanje na radno mjesto stupit će na snagu samo pod uvjetom da odabrani kandidat ili kandidatkinja ima valjano uvjerenje o sigurnosnoj provjeri. Kandidatu ili kandidatkinji bez obavljene sigurnosne provjere bit će ponuđen privremeni ugovor dok ne pristignu rezultati postupka sigurnosne provjere.

| (2) | Uspješni kandidat ili kandidatkinja moraju biti spremni slijediti program GTV-a za osposobljavanje rukovodećeg osoblja. |
| --- | --- |

(2)

Uspješni kandidat ili kandidatkinja moraju biti spremni slijediti program GTV-a za osposobljavanje rukovodećeg osoblja.

POSTUPAK ODABIRA

Pri odabiru uspješnih kandidata ili kandidatkinja tijelu za imenovanja pomaže savjetodavni odbor za odabir. Savjetodavnom odboru za odabir potporu će pružati centar za procjenu kandidata koji vode vanjski savjetnici za zapošljavanje. Izvješća koja sastavi centar za procjenu kandidata za istu vrstu radnog mjesta vrijedit će dvije godine od datuma održavanja relevantnih testova ili od raskida okvirnog ugovora između GTV-a i dotičnog centra za procjenu, pri čemu se u obzir uzima raniji datum.

Savjetodavni odbor za odabir najprije će ocijeniti i usporediti kvalifikacije, iskustvo i motivaciju svih kandidata i kandidatkinja na temelju njihovih prijava. Na temelju te usporedne ocjene savjetodavni odbor za odabir sastavit će popis najprikladnijih kandidata i kandidatkinja koje bi, prema njegovu mišljenju, trebalo pozvati na prvi razgovor. Budući da se prvi odabir temelji na usporednoj ocjeni prijava, ispunjavanje uvjeta za ovo slobodno radno mjesto ne jamči poziv na prvi razgovor. Nakon prvog razgovora s pozvanim kandidatima i kandidatkinjama savjetodavni odbor za odabir napravit će predselekciju kandidata i kandidatkinja koji će biti pozvani u centar za procjenu kandidata i na drugi razgovor sa savjetodavnim odborom za odabir.

Okvirni vremenski plan odabira:

| — | očekuje se da će kandidati i kandidatkinje odabrani za razgovor biti obaviješteni u drugoj polovici ožujka 2023.; |
| --- | --- |

—

očekuje se da će kandidati i kandidatkinje odabrani za razgovor biti obaviješteni u drugoj polovici ožujka 2023.;

| — | prvi razgovori predviđeni su za kraj ožujka 2023.; |
| --- | --- |

—

prvi razgovori predviđeni su za kraj ožujka 2023.;

| — | testiranje u centru za procjenu kandidata predviđeno je za prvu polovicu travnja 2023.; |
| --- | --- |

—

testiranje u centru za procjenu kandidata predviđeno je za prvu polovicu travnja 2023.;

| — | drugi krug razgovora predviđen je za kraj travnja 2023. |
| --- | --- |

—

drugi krug razgovora predviđen je za kraj travnja 2023.

Napomena: Prethodno navedeni popis isključivo je okviran i može se mijenjati.

PRAVNA OSNOVA

Ovo radno mjesto objavljeno je u svim institucijama Europske unije i izvan institucija, u skladu s člankom 29. stavcima 1. i 2. Pravilnika o osoblju za dužnosnike Europske unije (4).

NAČIN PRIJAVE

Rok za podnošenje prijava jest 9. ožujka 2023. u 12 sati (podne) po briselskom vremenu.

Prijave se zaprimaju isključivo e-poštom, a treba ih poslati na adresu e-pošte „applications.management@consilium.europa.eu” (5) najkasnije do isteka roka za podnošenje prijava. Zakašnjele prijave neće biti prihvaćene.

Navedena adresa e-pošte mora se upotrebljavati za svu prepisku u vezi s postupkom odabira (e-poruka u predmetu mora imati sljedeći naslov: CONS/AD/185/23 CAB).

Prije podnošenja prijave kandidati i kandidatkinje trebaju pažljivo provjeriti ispunjavaju li sve kriterije navedene u odjeljku „Politika zapošljavanja” kako bi se izbjeglo automatsko isključivanje iz postupka odabira.

Da bi prijava bila valjana, mora uključivati sljedeće dokumente u formatu PDF (napomena: ne prihvaćaju se zaključani dokumenti, dokumenti zaštićeni lozinkom ni elektronički potpisani dokumenti):

| (a) | propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (EN ili FR) kliknite na odgovarajuću poveznicu navedenu u nastavku ili je kopirajte i zalijepite u svoj preglednik (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

(a)

propisno popunjen i datiran prijavni obrazac (datoteku treba imenovati „XXX (VAŠE PREZIME) – Application form.pdf”); za preuzimanje elektroničkog prijavnog obrasca (EN ili FR) kliknite na odgovarajuću poveznicu navedenu u nastavku ili je kopirajte i zalijepite u svoj preglednik (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| (b) | detaljan životopis na engleskom ili francuskom jeziku (bez fotografija), po mogućnosti u formatu Europass (https://europa.eu/europass/en/create-europass-cv), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obnaša (datoteku treba imenovati „XXX (VAŠE PREZIME) – CV.pdf”); |
| --- | --- |

(b)

detaljan životopis na engleskom ili francuskom jeziku (bez fotografija), po mogućnosti u formatu Europass (https://europa.eu/europass/en/create-europass-cv), koji obuhvaća cjelokupnu karijeru kandidata ili kandidatkinje i u kojem se, među ostalim, navode kvalifikacije, znanje jezika i iskustvo te osobe, kao i dužnosti koje trenutačno obnaša (datoteku treba imenovati „XXX (VAŠE PREZIME) – CV.pdf”);

| (c) | motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”); |
| --- | --- |

(c)

motivacijsko pismo na engleskom ili francuskom jeziku (datoteku treba imenovati „XXX (VAŠE PREZIME) – Motivation letter.pdf”);

| (d) | preslike diploma kojima se dokazuje obrazovanje i preslike dokumenata i potvrda koje se odnose na stručno iskustvo, grupirane u jednom dokumentu u formatu PDF. Nije dovoljno poslati samo životopis iz točke (b). Popratne dokumente mora izdati treća strana (datoteku treba imenovati „XXX (VAŠE PREZIME) – Supporting documents.pdf”). |
| --- | --- |

(d)

preslike diploma kojima se dokazuje obrazovanje i preslike dokumenata i potvrda koje se odnose na stručno iskustvo, grupirane u jednom dokumentu u formatu PDF. Nije dovoljno poslati samo životopis iz točke (b). Popratne dokumente mora izdati treća strana (datoteku treba imenovati „XXX (VAŠE PREZIME) – Supporting documents.pdf”).

Ako ne sadržava navedene dokumente, prijava neće biti valjana.

Svi popratni dokumenti iz točke (d) moraju biti numerirani (Prilog 1., 2. itd.) i grupirani kako je prethodno navedeno.

Prijave poslane poštom ili s pomoću rješenja za pohranu podataka u oblaku ili na platformi za dijeljenje datoteka neće se razmatrati.

Uspješan kandidat ili kandidatkinja trebat će dostaviti izvornike navedenih dokumenata.

Kandidati i kandidatkinje primit će e-poruku u kojoj se potvrđuje primitak njihove prijave. Međutim, mogu se pojaviti tehničke poteškoće koje utječu na slanje e-poruka. Stoga se, ako ne primite e-poruku kojom se potvrđuje primitak vaše prijave, obratite na adresu e-pošte applications.management@consilium.europa.eu. Budući da savjetodavni odbor za odabir započinje s radom ubrzo nakon isteka roka za podnošenje prijava, preporučujemo da svu prepisku u vezi s primitkom prijave obavite u tjednu nakon tog datuma.

RAZNOLIKOST I UKLJUČIVANJE

GTV se zalaže za raznolikost i uključivanje. Dodatne informacije možete pronaći u odgovarajućoj izjavi: https://www.consilium.europa.eu/hr/general-secretariat/jobs/diversity-and-inclusion/.

PONOVNO RAZMATRANJE PRIJAVA

Informacije o postupcima koji se odnose na zahtjeve za pritužbe, žalbe i upućivanja Europskom ombudsmanu možete pronaći na:

https://www.consilium.europa.eu/media/56633/complaint-hr.pdf.

ZAŠTITA PODATAKA

Pravila obrade osobnih podataka u vezi s postupkom odabira navedena su u izjavi o zaštiti osobnih podataka: https://www.consilium.europa.eu/media/56656/jobs-data-protection-083r00-hr.pdf.

---

(1)  https://www.consilium.europa.eu/media/53275/gsc-manager-profile-hr.pdf

(2)  Člankom 5. stavkom 3. točkom (c) Pravilnika o osoblju za dužnosnike Europske unije (Pravilnik o osoblju) propisuju se minimalni uvjeti za kandidate i kandidatkinje:

| i. | razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili |
| --- | --- |

i.

razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više; ili

| ii. | razina obrazovanja koja odgovara završenom sveučilišnom studiju potvrđena diplomom i odgovarajuće stručno iskustvo od najmanje jedne godine ako je redovno trajanje sveučilišnog studija najmanje tri godine. |
| --- | --- |

ii.

razina obrazovanja koja odgovara završenom sveučilišnom studiju potvrđena diplomom i odgovarajuće stručno iskustvo od najmanje jedne godine ako je redovno trajanje sveučilišnog studija najmanje tri godine.

(3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

(4)  Pravilnik o osoblju za dužnosnike Europske unije i Uvjeti zaposlenja ostalih službenika Europske unije utvrđeni Uredbom Vijeća (EEZ, Euratom, EZUČ) br. 259/68 (SL L 56, 4.3.1968., str. 1.), pročišćeni tekst dostupan je na

https://eur-lex.europa.eu/legal-content/HR/TXT/PDF/?uri=CELEX:01962R0031-20220101&from=EN.

(5)  Ta adresa e-pošte povezana je s namjenskim poštanskim pretincem i može obrađivati samo poruke čija je razina povjerljivosti „normalno”. E-poruke s drukčijim razinama osjetljivosti (npr. „osobno”, „privatno”, „povjerljivo” ili kriptirane e-poruke) ne mogu biti obrađene. Stoga odaberite opciju osjetljivosti „normalno”. Vaša e-poruka ne smije biti veća od 25 MB. Ako vaša e-poruka zajedno s privicima premašuje tu najveću dopuštenu veličinu, podijelite svoje privitke na nekoliko e-poruka.

(6)  Ako vam je potrebno više informacija i/ili ako naiđete na tehničke probleme, pošaljite e-poruku na adresu e-pošte applications.management@consilium.europa.eu.

---